טרינידד (אורוגוואי)

טרינידד (בספרדית: Trinidad) היא עיר במחוז פלורס שבאורוגוואי. בעיר 21,429 תושבים.

אטימולוגיה
בעבר נקראה העיר פורונגוס, ותושביה מכונים לעיתים בשם 'פרונגורוס' (porongueros), על שם סוג של דלעת פראית שצורתה מלבנית, שגדלה בשפע באזור. גם הנחל הסמוך נקרא בעקבות כך נחל פרונגוס (Porongos).

גאוגרפיה
העיר טרינידד ממוקמת במרכז מחוז פלורס, ברכס קוצ'ילה פורונגוס, בין הנחלים סרנדי ופורונגוס (יובלים של נהר ז'י), בגובה של 135 מטר מעל פני הים, על גבעות קוצ'ילה פורונגוס. שטח העיר הוא 5.5 קילומטר רבוע.

היסטוריה
במחקר שנערך על ידי פרננדו גוטיירס נטען כי בתחילת המאה ה-19, היו שני מייסדים ליישוב במקום, שנקרא אז פורונגוס, והם פרנסיסקו פונדר (או חונדר) ו-פריי מנואל דה אובדה (או וודה). שהתחילו ליישבאת המקום לאחר מחלוקות גדולות בין בעלי הקרקעות סביב ההתיישבות.

בשנת 1801, יותר משבעים מתושבי האזור, ובראשם פרנסיסקו פונדר, ביקשו רשות מהמשנה למלך  שהיה אז במלכות המשנה של ריו דה לה פלטה, לבניית קפלה ממערב לנחל פורונגוס. בקשה זו התקבלה על ידי המשנה למלך, למרות התנגדותו של בעל הקרקע במקום, ובתחילת 1802 ניתן האישור המבוקש. ב-1 בפברואר של אותה שנה קיבל פריי מנואל דה אובדה את ניהול הקפלה. באמצע אותה שנה ביקש פונדאר אישור להקים יישוב סביב הקפלה, אך בקשתו נדחתה. לאחר מותו של דה קואדרה שהיה אחד מבעלי הקרקעות, החליטה אלמנתו אינס דוראן לסיים את הסכסוך, וב-ב-14 באפריל 1804 תרמה שטח אדמה גדול לטובת פריי מנואל דה אובדה, כדי שאדמות אלה יחולקו בין תושבי האזור כדי שיוכלו לבנות את ביתם. הכפר שהוקם אז, נקרא פורונגוס.

לאחר מהפכת מאי, תושבי הכפר פורונגוס השתתפו במהפכה המזרחית של 1811. שנים רבות לאחר מכן, ב-22 ביולי 1830, נשבעו תושבי הכפר לחוקת המדינה בכיכר המרכזית שנקראת "כיכר החוקה" (בספרדית: Plaza Constitución)

לאורך המאה ה-19, העיר לא התפתחה כמעט, ואוכלוסייתה נותרה יציבה בין 500 ל-600 תושבים. ב-30 בדצמבר 1885 כשהוקם מחוז פלורס, הוכרזה כעיירה, והפכה לבירת מחוז פלורס שהוקם בשנה זו. בשנת 1903 הוכרזה כעיר.

אוכלוסייה
העיר טרינידד מונה כיום 21,429 תושבים על פי מפקד האוכלוסין של 2011. אוכלוסייתה לא חוותה גידול משמעותי ב-20 השנים האחרונות, היות שהצעירים מהגרים לערים אחרות.

התפתחות דמוגרפית של טרינידד

כלכלה
הפעילות הכלכלית העיקרית של העיר היא תעשייה הקשורה למגזר החקלאי ולשירותים.

בכניסה הדרומית לעיר, סמוך לכביש מספר 3, בולטת הממגרה הגדולה המספקת מוצרי חקלאות שונים. שנחנכה בשנת 1974, והייתה הראשונה שנבנתה באורוגוואי, עם קיבולת אחסון של 15,500 טון (כיום מאכסנת 23,900 טון).

מפעל לנס טרינידד (בספרדית: Lanas): המייצר צמר מסורק באיכות גבוהה, תוך כדי שמירה על איכות הסביבה, הוא היצואן הגדול של צמר מסורק במדינה המייצא לשווקים העיקריים בעולם.

כ-2 קילומטר מהעיר קיים בית מטבחיים לשחיטת בקר וצאן.

משרדו הראשי של האיחוד הכפרי של מחוז פלורס (URF), שהוקם בשנת 1959, ומארגן את הפעילות החקלאית של המחוז, נמצא בעיר טרינידד. בתחילתו היה מרכז למסחר במוצרי חקלאות, כמו צמר, עורות ודגנים. ובהמשך התרחב ומנהל את כל צורכי החקלאות ופיתוחה במחוז.

מגזר השירותים, יחסית קטן וממלא את הדרישות של אוכלוסיית העיר. גם ענף המסחר, המסעדות והמלונאות מצומצם מאוד.

כבישים
 20px כביש מספר 3 מחבר את העיר טרינידד עם הערים סן חוסה דה מאז'ו ומונטווידאו (לכיוון דרום), ועם הערים , סלטו ובז'ה אוניון (לכיוון צפון)
 20px כביש מספר 14 מחבר את העיר עם מרצדס (לכיוון מערב) ועם דורסנו (לכיוון מזרח).
 כביש 57: מחבר את טרינידד עם העיר קרדונה (מדרום מערב).
 כביש 23: הכביש מתחיל מכביש 3, 4 קילומטר דרומית לעיר, ומתחבר לעיירה איסמעיל קורטינס.

חינוך
בעיר טרינידד ישנם 13 בתי ספר ציבוריים ו-3 בתי ספר פרטיים לחינוך יסודי. באשר לחינוך העל-יסודי, ישנם שני בתי ספר תיכוניים ציבוריים, שלושה בתי ספר תיכוניים פרטיים ובית ספר טכני אחד (UTU) בעיר. וכן את המכון להכשרת מורים טרינידד.

תיירות
המוזיאון ההיסטורי המחוזי ע"ש ד"ר פרננדו גוטיירס
ממוזער|170px|תחנת הרכבת הישנה של העיר, בה נמצא המוזיאון המחוזי.
המוזיאון ההיסטורי המחוזי של ד"ר פרננדו גוטיירס ממוקם בבניין תחנת הרכבת הישנה, ליד פארק סנטנריו, ויש בו ארבעה אולמות תצוגה הממוקמים בקומת הקרקע שלו. בבניין שנבנה בשנת 1916.

פלסה קונסטיטוסיון (בתרגום לעברית: כיכר החירות)
זוהי הכיכר המרכזית של העיר, בין הרחובות סנטיסימה טרינידד, פריי אובדה, פרנסיסקו פונדר, ולואיס אלברטו דה אררה. בסמוך אליה נמצאים הקפלה המקומית, בניני הממשל המחוזיים, מטה המשטרה, ומוסדות נוספים.

שמורה אקולוגית ע"ש ד"ר טילסה

בסמוך לעיר מצד מערב נמצאת 'שמורת החי והצומח ע"ש דוקטור רודולפו טליקה (בספרדית: Doctor Rodolfo Talice Flora and Fauna Reserve)  בשטח של כ-750 דונם בפארק ישנם כ-1,500 בעלי חיים מכ-150 מינים שונים, כולל יונקים, ציפורים וזוחלים, הן מקומיים והן מאזורים שונים של כדור הארץ. וכן יש מסעדה, חנות מזכרות, אזור לקמפינג, אגם שיט גדול, מדשאות רחבות ידיים ומתקני שעשועים לילדים.

ממוזער|470px|מרכז|תמונה פנורמית של אי הקופים במרכזו של אגם בשמורה

פארק סנטנריו
ממוזער|170px|פארק סנטרינו
פארק גדול בשיפולי העיר, שנחנך בשנת 1930 בחגיגות ה-100 לחוקת אורוגוואי.

מסלול למרוצי סוסים "איטוסיינגו"
מסלול המרוצים איטוסאינגו, נמצא בקילומטר ה-187 של כביש 3, קילומטר אחד לפני הכניסה לטרינידד, נפתח מחדש ב-23 במרץ 2003. לאחר שיפוץ שכלל הקמת דוכנים מפוארים, חדרי אמבטיה, משרד למכירת כרטיסים, גדרות עץ, מאה אורוות ומסלול מרוצים חדש.

ערים תאומות
  בעבר נקראה העיר ויז'ה סיסנרוס (בספרדית: Villa Cisneros).

קישורים חיצוניים

הערות שוליים

קטגוריה:אורוגוואי: ערים
קטגוריה:יישובים שהוקמו ב-1804